De eldste statlige arkivene oppbevart hos statsarkivet begynner på 1500- og 1600-tallet, mens størstedelen av materialet er fra 1800- og 1900-tallet. Som hovedregel mottar ikke statsarkivet materiale yngre enn ca 25 år, men unntak forekommer. Blant arkivbestanden kan nevnes arkiver etter fylkesmenn, sorenskrivere, politi og lensmenn, sogneprester og biskoper, folkeregistre, tollvesen, postvesen, likningskontorer og Norges Statsbaner.